Eesti Vabariik

Harju maakond

Kose vald

**KOSE VALLAVOLIKOGU OTSUS EELNÕU**

Kose .... juuni 2024 nr ...

**Kose Vallavalitsuse 16. mai 2005 otsusega nr 63 kehtestatud Kiruvere külas asuva Toduoja kinnistu Tudre elamumaa detailplaneeringu kehtetuks tunnistamine**

Kose Vallavalitsus on 16. mai 2005 otsusega nr 63 „Detailplaneeringu kehtestamine“ kehtestanud Kiruvere külas asuva Toduoja kinnistu Tudre elamumaa detailplaneeringu (koostaja TTV PROJEKT & EHITUS OÜ, planID 52928, kovID D32). Planeeringuala asub riigitee 11208 Paunküla-Kiruvere-Ardu tee ääres, Paunküla veehoidla Tudre järve põhjakaldal. Planeeringuala suurus on ligikaudu 1 ha. Detailplaneering näeb ette ühe elamukrundi moodustamist. Planeering on ellu viidud hoonestuse, juurdepääsu ja tehnovarustuse osas. Detailplaneeringuga kavandatud krunt paikneb Tudre ja Kaasiksoo kinnistutel, mille omanikud on avaldanud soovi detailplaneeringu kehtetuks tunnistamiseks (Kose Vallavalitsuse dokumendiregistris on dokumendi viit nr 7-1.2/670-1).

Planeerimisseaduse § 140 lõike 6 kohaselt tunnistab detailplaneeringu kehtetuks kohaliku omavalitsuse volikogu. Planeerimisseaduse § 140 lõike 1 punkti 2 kohaselt võib detailplaneeringu tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda. Planeerimisseaduse § 140 lõike 3 kohaselt esitatakse detailplaneeringu kehtetuks tunnistamise otsuse eelnõu kooskõlastamiseks § 127 lõikes 1 nimetatud asutustele ja arvamuse andmiseks § 127 lõikes 2 nimetatud isikutele ja asutustele. Planeerimisseaduse § 140 lõike 4 kohaselt loetakse otsuse eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui kooskõlastaja või arvamuse andja ei ole 30 päeva jooksul detailplaneeringu kehtetuks tunnistamise otsuse eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist.

Kose Vallavalitsus esitas detailplaneeringu osalise kehtetuks tunnistamise eelnõu kooskõlastamiseks Keskkonnaametile, Transpordiametile ja Päästeametile (kiri registreeritud dokumendiregistris ...04.2024 nr 7-1.2/... all). Kose Vallavalitsus kaasas detailplaneeringu osalise kehtetuks tunnistamise eelnõu menetlusse arvamuse andmiseks (kiri registreeritud dokumendiregistris ...07.2024 nr 7-1.2/... all) naaberkatastriüksuste omanikud. Keskkonnaamet vastas ...05..2024 kirjaga nr .... Transpordiamet vastas ...05..2024 kirjaga nr .... Päästeamet vastas ...05..2024 kirjaga nr .... Arvamusi esitati / ei esitatud.

Arvestades eeltoodut ja aluseks võttes planeerimisseaduse § 140 lõike 1 punkti 2, lõike 6 ja lõike 10,

KOSE VALLAVOLIKOGU

**O T S U S T A B:**

1. Tunnistada kehtetuks Kose Vallavalitsuse 16. mai 2005 otsusega nr 63 „Detailplaneeringu kehtestamine“ kehtestatud Kiruvere külas asuva Toduoja kinnistu Tudre elamumaa detailplaneeringu (koostaja TTV PROJEKT & EHITUS OÜ, planID 52928, kovID D32).
2. Edastada teade detailplaneeringu kehtetuks tunnistamise kohta planeerimisseaduse § 127 lõigetes 1 ja 2 nimetatud isikutele ja asutustele.
3. Kose Vallavalitsusel kanda muudatused planeeringute andmekogusse.
4. Otsus teha teatavaks ajalehtedes Kose Teataja ja Harju Elu, Ametlikes Teadaannetes ning valla veebilehel.
5. Otsus jõustub teatavakstegemisest.
6. Otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Kose Vallavolikogule haldusmenetluse seadusega vaidemenetlusele kehtestatud korras. Otsuse peale on õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/*allkirjastatud digitaalselt*/

Merle Pussak

Kose Vallavolikogu esimees